ทีคิวเอ็มปั๊มเบี้ย6พันล้านลุยประกันผู้หญิง
โบรกเกอร์ทีคิวเอ็มดันเบี้ย 6,000 ล้าน จับมือเมืองไทยประกันภัยและทิพยประกันภัยรุกตลาดผู้หญิง
4 เม.ย. 2555

โบรกเกอร์ทีคิวเอ็มดันเบี้ย 6,000 ล้าน จับมือเมืองไทยประกันภัยและทิพยประกันภัยรุกตลาดผู้หญิง 
นายอัญชลิน พรรณนิภา ประธานบริษัท ทีคิวเอ็ม อินชัวร์รันส์ โบรคเกอร์ บริษัทนายหน้าประกันภัย เปิดเผยว่า ในปีนี้ตั้งเป้ายอดขายเบี้ยประกันภัยไว้ที่ 6,000 ล้านบาท จากปี 2554 ที่มีเบี้ยรับรวม 5,000 ล้านบาท โดยจะพัฒนาผลิตภัณฑ์ประกันใหม่ๆ กับบริษัทประกันที่ตรงกับความต้องการของตลาด สอดคล้องกับการขยายตัวของเศรษฐกิจในปีนี้จะส่งผลดีต่อธุรกิจประกันภัยโดยรวม รวมถึงประกันภัยที่ให้ความคุ้มครองภัยน้ำท่วมก็จะเป็นที่ต้องการของตลาดเป็นอย่างมาก ซึ่งได้รับการสอบถามจากลูกค้าค่อนข้างมาก จึงมั่นใจว่าจะทำยอดขายได้ตามเป้าหมาย 
ทั้งนี้ ได้พัฒนาผลิตภัณฑ์ประกันภัยสำหรับกลุ่มผู้หญิง ซึ่งจากการวิจัยพบว่าปัจจัยที่ผู้หญิงให้ความสำคัญกับการเลือกทำประกันภัยลำดับแรกคือ ต้องการให้มีความคุ้มครองเกี่ยวกับโรคที่พบมากในผู้หญิง รองลงมาคือ ประกันที่สามารถคุ้มครองการทำศัลยกรรมอันเนื่องมาจากอุบัติเหตุ 
สำหรับพฤติกรรมการใช้รถของผู้หญิง พบว่า วิตกกังวลเรื่องรถเสียฉุกเฉิน/เครื่องยนต์ขัดข้อง รถเกิดอุบัติเหตุบนท้องถนน และรถยางรั่วหรือยางแตก โดยผู้หญิงต้องการบริการช่วยเหลือฉุกเฉินบนถนน เช่น บริการรถยก/รถลาก บริการซ่อมรถเสียฉุกเฉิน และบริการรถใช้ระหว่างซ่อม “เราได้ร่วมมือกับเมืองไทยประกันภัย ออกแบบประกัน
จากผลการวิจัยดังกล่าว บริษัทจึงได้พัฒนาผลิตภัณฑ์ประกัน ใหม่ Motor for Lady โดยร่วมมือกับเมืองไทยประกันภัย Motor for Lady เน้นประกันภัยที่มีบริการเพิ่มเติมเพื่อให้มั่นใจในการขับขี่และสะดวกสบายในภาวะคับขัน นอกจากนี้ยังมีประกันปลอบขวัญ Motor Add-on for Lady ที่ร่วมกับทิพยประกันภัย ให้ความคุ้มครองเงินชดเชยกรณีรถยนต์เข้าอู่ซ่อมสูงสุด 3 ครั้งต่อปี คุ้มครองค่ารักษาพยาบาลและค่าศัลยกรรมจากอุบัติเหตุในรถและการถูกจี้ปล้นชิงทรัพย์ด้วย” ไม่ว่าจะประสบปัญหารถเสียระหว่างทาง ก็จะมีบริการรถ Limousine ไปรับ หรือรถเสียเข้าอู่ซ่อมก็มีรถให้ใช้โดยไม่มีค่าใช้จ่าย กรณีรถชนต้องส่งซ่อมไม่มีรถใช้เราก็มีบริการรถใช้ระหว่างซ่อมให้ด้วย หรือน้ำมันรถหมด หลงทาง ลืมกุญแจ ก็มีบริการช่วยเหลือผู้ทำประกัน เพื่อเป็นการลดทุกปัญหาในทุกเส้นทาง รวมทั้งได้ขยายความคุ้มครองการทำศัลยกรรมเนื่องจากอุบัติเหตุในรถคันที่ทำประกันภัยนายอัญชลิน กล่าว